Subject: Selgitustaotlus Vesse tn ja Vesse põik, Tallinn
From: Maano Saareväli <[email-masked]>
To: <[email-masked]>
Date: Thu, 12 Feb 2026 14:38:50 +0200

Lugupeetud Transpordiameti ametnikud

Pöördun alljärgneva selgitustaotlusega Transpordiameti, kui ameti poole, 
mille üheks põhiülesandeks on ohutu liikluse ja liiklustaristu tagamine.

1) Palun Teid selgitada, kas teie hinnangul vastab Tallinnas Vesse tn ja 
Vesse põik lõikumiskoht asjakohase ja ohutu liikluskorralduse põhimõttele, 
arvestades Vesse tn enda ja sellega lõikuvate teede funktsioonide ja 
liikluskoormusega?
2) Samuti palun võimalusel vastata, millisest reeglist tuleb kõnealuste 
teede lõikumisalal lähtuda tee andmise kohustuse täitmisel? Kas lõikumisalal 
kehtib LS § 17 lg 5 p 5 (parema käe reegel) või § 17 lg 3, kus Vesse põik on 
teeandmisekohustusega tee?

Selgitus küsimuse juurde:

Vesse tänav on Peterburi teega lõikuv ja eelkõige ümbruskaudseid 
ärikinnistuid teenindav tee, millel toimub ka küllalt intensiivne liiklus, 
sh raskeveokite liiklus seoses teeäärsete suurte kaubandus- ja laopindadega. 
Vesse tn-lt hargnevad erinevad teed laiali erinevate kinnistute juurde ning 
J.Smuuli teele. Mõnele Vesse tn-le suubuvale teele on enne lõikumist Vesse 
tn-ga paigaldatud liiklusmärk 221 “anna teed”, ning mõnele mitte. Sealhulgas 
ei paikne Vesse põigu lõikumisel Vesse tn-ga liiklusmärki 221. Siit 
tulenevalt on tõusetunud vaidlusküsimus, kas Vesse tn ja Vesse põigu 
lõikumisalal tuleb juhinduda parema käes reeglist või tuleb Vesse põiku 
käsitleda teega külgnevale alale juurdesõiduteena või üherealise teena, 
millelt Vesse tn-le sõites tuleb Vesse tn-l liikuvale juhile teed anda. 
Mitme teise suubuva tee Vesse tn-ga lõikumiskohale paigaldatud liiklusmärgid 
221 loovad Vesse tn-l liikujale arusaamise ja teatud eelduse, et Vesse tn on 
sõidueesõigusega tee.

Vastuse selgitustaotlusele võib saata e-postiga.

Lugupidamisega

Maano Saareväli
Vandeadvokaat
Advokaadibüroo Sirk ja Saareväli
Vabaduse pst 59, Tallinn 11211
Tel: +372 6586 492; mob: +372 50 747 30
e-mail: [email-masked]

Edastatud informatsioon on konfidentsiaalne. Kui Te ei ole e-kirja 
adressaat, palume Teid viivitamatult meiega ühendust võtta ja e-kiri koos 
lisadega kustutada. Käesoleva e-kirja avalikustamine, kopeerimine, 
levitamine või selle sisu muul viisil kasutamine on rangelt keelatud.
The information transmitted is confidential. If you are not the recipient 
hereof, please contact us immediately and delete this email! Any disclosure, 
copying, distribution or any other use of its content is strictly 
prohibited.